OpenLLM-France/wikimedia huggingface dataset:
# Jordi Pascuet i Mas

Jordi Pascuet i Mas (la Seu d'Urgell, 1 de febrer de 1979) és un pilot de trial català. Després d'haver guanyat dos campionats estatals en categories inferiors, l'any 1998 va guanyar el Campionat d'Europa de trial amb Montesa, així com el Trial de les Nacions formant part de l'equip estatal.
Pascuet ha estat competint en els campionats mundial i espanyol a alt nivell, i de cara al 2009 i 2010 va fitxar per Gas Gas. Actualment dirigeix una escola de trial a La Seu d'Urgell, la Pascuet Trial School, i des de l'empresa Trialshows es dedica a oferir tota mena d'espectacles amb el també campió d'Europa Marcel Justribó.
    A 1 de gener de 2010

## Palmarès

| Any | Motocicleta | C. del Món outdoor | C. del Món indoor | TDN | C. d'Espanya outdoor | C. d'Espanya indoor | Altres |
| 1996 | Gas Gas | - | - | - | 1r júnior | - | |
| 1997 | Montesa | - | - | - | 3r sènior B | - | |
| 1998 | Montesa | 15è | - | 1r | 1r sènior B | - | Campió d'Europa |
| 1999 | Montesa | 13è | - | - | 8è | - | |
| 2000 | Gas Gas | 15è | - | - | 7è | - | |
| 2001 | Gas Gas | 14è | - | - | 8è | 8è | |
| 2002 | Gas Gas | 15è | - | - | 7è | 8è | |
| 2003 | Gas Gas | 11è | 12è | - | 4t | 8è | |
| 2004 | Gas Gas | 10è | - | - | 5è | - | |
| 2005 | Gas Gas | 10è | - | - | 14è | 6è | |
| 2006 | Gas Gas | 15è | - | - | - | 7è | |
| 2007 | Beta | 13è | - | - | 12è | - | |
| 2008 | Beta | 12è | - | - | 11è | - | |
| Total títols | Total títols | 0 | 0 | 1 | 2 | 0 | 1 |

### Notes

* ↑ La classificació consignada a TDN fa referència a la posició final obtinguda per l'equip estatal
* ↑ Al total de títols s'hi compten tots els campionats estatals o internacionals guanyats, incloent-hi el TDN

## Referències

* ↑ «The rider... Pascuet Jordi» (en anglès). trialonline.org. [Consulta: 20 febrer 2010].
* ↑ «Los pilotos. Jordi Pascuet Mas» (en castellà). trialshows.com. Arxivat de l'original el 21 d’agost 2009. [Consulta: 20 febrer 2010].
* ↑ «Jordi Pascuet pilotará una Gas Gas en 2009 y 2010» (en castellà). highmotor.com, 15-01-2009. [Consulta: 20 febrer 2010].
* 1 2 «Campeonatos de España, Trofeos Nacionales y Copas R.F.M.E.» (en castellà). rfme.net. RFME. Arxivat de l'original el 5 de novembre 2016. [Consulta: 28 octubre 2011].
* ↑ «Motociclismo. España, campeona» (en castellà). Hemeroteca. El Mundo Deportivo, 21-09-1998. [Consulta: 15 octubre 2011].

## Enllaços externs

* Jordi Pascuet i Mas - Lloc web oficial
* Palmarès de Jordi Pascuet al Campionat d'Europa (anglès) PDF
* Web de la seva empresa Trialshows (castellà)
Campions d'Europa de trial :
1992 - Pons
1993 - Lampkin
1994 - Benítez
1995 - Justribó
1996 - Reyes
1997 - Catllà
1998 - Pascuet
1999 - Alcaraz
2000 - Raga
2001 - Manzano
2002 - Fajardo
2003 - Bou
2004 - Błażusiak
2005 - Morris
2006 - Dabill
2007 - Gibert
2008 - Brown
2009 - Gubian
2010 - Wigg
2011 - Challoner
2012 - Grattarola
2013 - Karlsson
2014 - Kadlec
2015 - Tournour
2016 - Gelabert
2017 - Farré
2018 - Grattarola
2019 - Marcelli
2020
2021 - Haga
2022 - Hemingway
2023 - Gunvaldsen :
# 1439
## Esdeveniments
### Resta del món

* Lorenzo Valla demostra la falsedat de la Donació de Constantí.

## Necrològiques
### Països Catalans
### Resta del món

* 27 de gener - Olesa de Montserrat: Marc de Vilalba, 13è president de la Generalitat de Catalunya.
* 8 d'octubre - Dijon, França: Claus de Werve, escultor holandés (n. cap a 1380).
* Ripoll: Dalmau de Cartellà i Despou, 16è president de la Generalitat de Catalunya.

## Referències

* ↑ «Discover sculptor Claux de Werve» (en anglès). [Consulta: 13 juny 2020].
# Illes Shumagin

Les illes Shumagin (en anglès Shumagin Islands, en aleutià Qagiigun) són un arxipèlag format per una vintena d'illes que es troben al sud de la península d'Alaska, a l'estat d'Alaska, Estats Units. Les illes més grans són Unga (442,19 km²) Nagai (310 km²), Popof (93,65 km²) i Korovin (67,85 km²). Altres illes del grup són Andronica, Big Koniuji, Little Koniuji, Simeonof, Chernabura i Bird. El total de la superfície és de 1.192,4 km² i la seva població, segons els cens del 2000 era de 953 persones, gairebé totes elles concentrades a la població de la Sand Point, a l'illa Popof.

## Història

Les illes foren anomenades en honor de Nikita Shumagin, un dels mariners de l'expedició realitzada el 1741 per Vitus Bering als mars àrtics. Shumagin va morir d'escorbut i fou enterrat a l'illa Nagai el 30 d'agost de 1741.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ 1412412 U.S. Geological Survey Geographic Names Information System: Illes Shumagin (en anglès)
# Mlynky

Mlynky és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1960.
# El Chajá

El Chajá és una entitat de població de l'Uruguai, ubicada al centre del departament de Treinta y Tres. Té una població aproximada de 250 habitants, segons dades del cens del 2004.
Es troba a 17 metres sobre el nivell del mar.

## Referències

* ↑ (anglès) Mapa, localització, clima i altres dades
# Pablo Álvarez Vera

Pablo Federico Álvarez Vera (San Juan de la Frontera, 30 de setembre de 1986) és un jugador d'hoquei sobre patins argentí, que des del 2022 juga de davanter a la secció d'hoquei sobre patins de l'Sport Lisboa e Benfica.
S'inicià de ben jove en aquest esport a les files de l'Olímpia Patín Club de la seva San Juan de la Frontera natal. L'any següent va rebre la trucada de l'HC Liceo per fitxar per l'equip gallec, entitat esportiva en la qual hi va jugar fins a la temporada 2010/11. Va aconseguir ser el màxim golejador de la Lliga espanyola (43 gols) durant temporada 2009/10, precisament la mateixa que va coronar el club on jugava com a campió de la Copa de la CERS. També va guanyar la Copa d'Europa d'hoquei patins de 2010/11, sent designat millor jugador de la competició. A més, a la lliga espanyola, també va ser escollit el jugador més valuós de la jornada de les estrelles de la temporada 2010/11.
Com a davanter del FC Barcelona va aconseguir, la temporada 2013/14, ser el màxim golejador de la lliga espanyola de tots els temps, amb 56 gols, dues dianes més que la marca establerta la temporada 2004/05 pel també blaugrana Alberto Borregán. El desembre de 2021, després de 10 anys a les files del club blaugrana, va decidir no acceptar la proposta de renovació del club i es va incorporar a principi d'any al club portuguès de l'SL Benfica.
Jugador fix de la selecció argentina, va disputar el Campionat del Món «A» de 2005, a San José (Califòrnia), on va quedar subcampió; el de 2007, a Montreux (Suïssa), on van quedar tercer; el de 2009, a Vigo (Galícia), on va perdre la final contra Espanya i el de 2011, a San Juan de la Frontera, on va tornar a quedar subcampió.

## Palmarès
### HC Liceo

* 1 Copa d'Europa (2010/11)
* 1 Copa de la CERS (2009/10)

### FC Barcelona

* 3 Copes d'Europa (2013/14, 2014/15, 2017/18)
* 6 Supercopes espanyoles (2011/12, 2012/13, 2013/14, 2014-15, 2015-16, 2017-18)
* 7 OK Lligues / Lligues espanyoles (2011/12, 2013/14, 2014/15, 2015/16, 2016/17, 2017/18 i 2018/19)
* 5 Copa del Rei / Copa espanyola (2012, 2016, 2017, 2018, 2019)

### Selecció argentina

* 1 Campionat del Món sub-20 (2005)

## Referències

* 1 2 «El Barça oficialitza la marxa de Pablo Álvarez». LEsportiuDeCatalunya.cat, 30-06-2021. [Consulta: 21 desembre 2021].
* 1 2 «Fitxa del jugador a FCBarcelona.cat». FCB.cat. [Consulta: 18 juny 2014].
* ↑ Gallén, Carles. «El barcelonista Pablo Álvarez bate el récord goleador de la era de la OK Liga» (en castellà). MundoDeportivo.com, 13-06-2014. [Consulta: 18 juny 2014].

## Enllaços externs

* Fitxa del jugador a FCBarcelona.cat
# IMSAI 8080

IMSAI 8080 va ser un sistema ordinador llançat a finals del 1975, basat en l'Intel 8080 i posteriorment 8085, amb bus S-100. És compatible amb el seu principal competidor, el MITS Altair 8800, en què es va inspirar. El IMSAI és en gran part considerat com el primer «ordinador clònic». La màquina IMSAI va utilitzar una versió altament modificada del sistema operatiu CP/M anomenada IMDOS. Va ser desenvolupat, fabricat i venut per IMS Associates, Inc. (posteriorment anomenada IMSAI Manufacturing Corporation). En total, entre 17.000 i 20.000 unitats van ser produïdes des del 1975 fins al 1978.

## IMSAI en la cultura popular

Un IMSAI 8080 i un acoblador acústic es troben entre les eines de furoneig utilitzats pel personatge principal de la pel·lícula del 1983 Jocs de guerra. No obstant això, fins i tot el 1983 l'acoblador acústic ja estava obsolet. Va ser seleccionat en lloc d'un sistema més modern perquè el públic hauria de reconèixer-lo immediatament com el dispositiu de connexió amb el telèfon, i perquè seria poc probable que el protagonista de la pel·lícula va poder comprar equip més modern.

## Especificacions tècniques

| UCP | Intel 8080A / Intel 8085 a 2,00 MHz |
| RAM | 256 bytes - 64 KiB (màx.) |
| ROM | no existent (PROM opcional) |
| Teclat | no existent (interruptors en el panell frontal) |
| Monitor | opcional (LEDs indicadors d'estat) |
| So | cap |
| Ports | 22 ranures d'expansió S-100 |
| Emmagatzematge | cinta perforada, casset o disquets de 5,25" o 8" |

## Referències

* ↑ The History of Imsai - The Path to Excellence, IMSAI of Fischer-Freitas Company (text original del 1978) Arxivat 2018-10-09 a Wayback Machine.(anglès)
* ↑ Radio Shack TRS-80 Acoustic Coupler AC-3
* ↑ «The WarGames IMSAI» (en anglès), 25-09-2011. Arxivat de l'original el 2009-03-01. [Consulta: 24 setembre 2011].

## Vegeu també

* Altair 8800

## Enllaços externs

* The IMSAI 8800(anglès)
# Jordi Payà Rodríguez

Jordi Payà Rodríguez (Manresa, 10 de juliol de 1963) és un exjugador de waterpolo català.

## Biografia

El seu primer partit internacional va ser el 1983, un Espanya vs Iugoslàvia. Va jugar a la selecció espanyola de waterpolo que va guanyar la medalla d'or a les Olimpíades d'Atlanta de 1996.
El club al qual més ha estat lligat ha estat el Club Natació Catalunya, com a jugador, i posteriorment com a entrenador, on hi guanyà una copa del Rei (1997) i una lliga (1998). El 2008 era el gerent del Club Natació Catalunya.

## Clubs

* Club Natació Manresa
* Club Natació Catalunya

## Títols
### Com a jugador del Club Natació Manresa

* 1 Copa d'Europa (1995)
* 1 Recopa (1992)
* 2 Supercopes d'Europa (1992 i 1995)
* 4 Lligues (1990, 1992, 1993 i 1994)
* 3 Copes del Rei (1990, 1992 i 1994)

### Com a jugador de la selecció espanyola

* Medalla d'Or als Jocs Olímpics a Atlanta 1996
* Plata al Campionat del Món de Roma el 1994
* 6è als Jocs Olímpics de Seül el 1988
* Bronze al Campionat europeu de Roma el 1983

### Com a jugador del Club Natació Catalunya

* 1 Lliga (1998)
* 1 Copa del Rei (1997)

## Referències

* Comitè Olímpic Espanyol (COE). «Comitè Olímpic Espanyol (COE)», 2008. [Consulta: 13 agost 2008].
* Unió de Federacions Esportives de Catalunya. Llibre d'Or de L'Esport Català, 2008. ISBN B-46.155-2008.
# 80

* Per a altres significats, vegeu «Vuitanta».
El 80 (LXXX) fou un any de traspàs començat en dissabte del calendari julià.

## Esdeveniments

* Finalització de la construcció del Colosseu romà.
* Construcció de l'Aqüeducte d'Eifel.

## Referències

* ↑ Roth, Leland M. Understanding Architecture: Its Elements, History and Meaning (en anglès). Boulder, CO: Westview Press [1a. ed. 1993]. ISBN 0-06-430158-3.
* ↑ «KÖLN / COLONIA». elgaucho.de, 2007. Arxivat de l'original el 3 de desembre de 2007. [Consulta: 17 desembre 2007].
# Ijevsk

Ijevsk (en rus Иже́вск, en udmurt Иж, Ij) és la capital de la república russa d'Udmúrtia. És situada als marges del riu Ij, a l'oest dels Urals. La seva població és de 645.000 habitants. Fou fundada el 10 d'abril del 1760.

## Curiositats

La ciutat és coneguda perquè és on Mikhaïl Kalàixnikov dissenyà el seu famós fusell d'assalt AK-47 i on es troba actualment la principal fàbrica d'aquesta i altres armes.
És interessant el Museu Kalàixnikov i d'Armes Lleugeres, dedicat a la història del famón fusell d'assalt AK-47, les seves variants, i d'altres armes lleugeres fabricades a Ijevsk i arreu del món. S'hi poden fer proves de tir de diferents menes.
També és el lloc de naixement del jugador de bàsquet de l'NBA Andrei Kirilenko, que jugà als Utah Jazz.

## Enllaços externs

* Ijevsk - Lloc web oficial
# Mlynčeky

Mlynčeky és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1896.
# Pablo Óscar Rotchen

Pablo Rotchen (Buenos Aires, 23 d'abril de 1973) és un exfutbolista argentí, que ocupava la posició de defensa.

## Trajectòria

Es va iniciar al Club Atlético Independiente del seu país, on va romandre durant set anys abans de fitxar pel RCD Espanyol. Al club català hi va militar tres temporades, fins que el 2002 va marxar al Monterrey, equip mexicà on es va retirar el 2005.

### Internacional

Rotchen va ser quatre vegades internacional amb la selecció de futbol de l'Argentina. Va formar part del combinat del seu país que va acudir a la Copa Amèrica de 1997.

## Palmarès

Rotchen ha guanyat els següents títols:
* Clausura 1994
* Supercopa Sudamericana 1994, 1995
* Recopa Sudamericana 1995
* Copa del Rei 2000
* Clausura 2003
# IPad (desambiguació)

«IPad» té aquests significats:
# Josep Pausàs i Margó

Josep Pausàs i Margó (Santa Coloma de Cervelló, 7 de setembre de 1910 - Zuera, 23 d'agost de 1937) fou un futbolista català de la dècada de 1930.
Jugava de mig dret. Començà la seva carrera futbolística al FC Güell, de la Colònia Güell, a la seva ciutat natal. L'any 1927 ingressà a la UE Sants, on hi romangué durant tres temporades. L'any 1930 fou fitxat pel RCD Espanyol, on jugà durant quatre temporades. Debutà a primera divisió i disputà un total de 66 partits oficials, sumant la Copa d'Espanya i el Campionat de Catalunya.
La temporada 1933-34 patí una greu lesió al genoll deixant la seva participació a la temporada gairebé en blanc. Mai va poder recuperar-se del tot i el mes de novembre de 1934 el club li donà la baixa, retirant-se definitivament del futbol actiu. L'1 de gener de 1935 a Sarrià es va disputar un partit d'homenatge a Pausàs amb un partit Espanyol-Catalunya que acabaria amb el resultat d'empat a tres gols.
Durant la guerra civil va formar part de la 27 divisió, 123 brigada mixta de l'exèrcit republicà que va lluitar Zuera (Saragossa), on va perdre la vida. Finalitzada la guerra, el seu pare va publicar un anunci a La Vanguardia cercant notícies dels seu parador, doncs se n'havia perdut el rastre.

## Referències

* ↑ «Pàgina 2». Mundo Deportivo, 06-01-1926. [Consulta: 9 setembre 2020].
* ↑ «Pàgina 3». Mundo Deportivo, 19-01-1927. [Consulta: 9 setembre 2020].
* ↑ «Perfil a bdfutbol». BDFutbol. [Consulta: 9 setembre 2020].
* ↑ «Pàgina 1». Mundo Deportivo, 09-10-1927. [Consulta: 9 setembre 2020].
* ↑ «Pausas al Español Pàgina 2». Mundo Deportivo, 23-07-1930. [Consulta: 9 setembre 2020].
* ↑ «De fichas y jugadores. Pàgina 1». Mundo Deportivo, 30-07-1930. [Consulta: 9 setembre 2020].
* ↑ «Fitxa de Pausàs». periquito.cat. [Consulta: 9 setembre 2020].
* ↑ Josep Pausàs i Margó a BDFutbol
* ↑ «Pausàs serà operado, Pàgina 2». Mundo Deportivo, 19-01-1934. [Consulta: 9 setembre 2020].
* ↑ «En Sarriá, un Español-Sant Andreu, Pàgina 1». Mundo Deportivo, 09-06-1934. [Consulta: 9 setembre 2020].
* ↑ «Martí y Pausas són baja del Español, Pàgina 2». Mundo Deportivo, 23-11-1934. [Consulta: 9 setembre 2020].
* ↑ «Pausas se retira, Pàgina 1». Mundo Deportivo, 29-12-1934. [Consulta: 9 setembre 2020].
* ↑ «En Sarriá». Mundo Deportivo, 02-01-1935 [Consulta: 26 novembre 2013].
* ↑ «Pàgina 6». La Vanguardia, 05-07-1939. [Consulta: 9 setembre 2020].
# 8.8 cm Raketenwerfer 43

El 8,8 cm Raketenwerfer 43 Puppchen (la "petita nina" en alemany) va ser un canó llançacoets antitancs, que feia servir munició de calibre 8,8 cm, i utilitzat per la Wehrmacht durant la Segona Guerra Mundial. El Raketenwerfer 43 va ser entregat a les forces d'infanteria per ser utilitzat com a arma antitanc. La arma era utilitzada des d'una plataforma amb rodes, que llança una granada RPzB. Gr. 4312. La granada té una cua curta de 490 mm, comparat amb els 650 mm de la granada elèctrica RPzB. Gr. 4322 del Panzerschreck.

## Producció

Aproximadament 3.000 unitats van ser completades entre 1943 i 1945. Va ser construït en un número bastant inferior que el Panzerschreck, que estava basat amb el bazooka americà o el panzerfaust alemany, que eren llança coets, que llançaven una granada autopropulsada, amb un cap d'alt explosiu antitancs. Això es va deure a que es va veure que amb un tub amb un sistema d'ignició era suficient per llançar un coet de 8,8 cm, en comptes d'una elaborada peça d'artilleria en miniatura. Encara que el seu visor, la seva punteria i l'abast del projectil duplicaven al Panzerschreck, era molt més car, pesant i la seva producció durava més que la majoria d'armes antitancs alemanyes de l'època (panzerfaust o panzerschreck).

## Referències

* ↑ «"Puppchen" (auch "Püppchen" ?) = 8,8cm Raketenwerfer 43, in Frankreich».
* ↑ «8.8 cm R. Pz. B. Gr. 4312: Antitank Rocket Grenade». "U.S. Office of Chief of Ordnance", 1945. Arxivat de l'original el 4 de març 2016.
* ↑ Gordon L Rottman; Johnny Shumate; Alan Gilliland Panzerfaust and Panzerschreck. Osprey Publishing, 20 agost 2014, p. 29–30. ISBN 978-1-78200-790-6.
# Ijpura

Ijpura fou un estat tributari protegit de l'agència de Mahi Kantha a la presidència de Bombai. Estava format per 1 sol poble, amb 342 habitants el 1901. Els seus ingressos s'estimaven en 3.051 rúpies el 1900, pagant un tribut de 239 rúpies al Gaikwar de Baroda.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Drina

El Drina és un riu dels Balcans que flueix per la frontera de Bòsnia i Hercegovina amb Sèrbia. El Drina es forma als Alps dinàrics juntament amb el riu Tara i el Piva, tots dos procedents de Montenegro, fins a la seva convergència prop de la frontera de Bòsnia i Hercegovina. Travessa 346 km cap al nord, la majoria d'ells seguint la frontera de Bòsnia i Sèrbia, cap al riu Sava, prop de Sremska Rača, al nord-oest de Sèrbia. Les ciutats principals per on passa el riu són Foča, Goražde, Višegrad, Žepa, i Zvornik a Bòsnia, i Bajina Bašta, Mali Zvornik i Loznica a Sèrbia.
# Moca (Puerto Rico)

Moca és un municipi de Puerto Rico situat a la regió nord-oest de l'illa, també conegut amb el nom de Los Rebeldes, Los Vampiros i La Capital Del Mudillo. Confina al nord amb Isabela i Aguadilla; a l'est amb San Sebastián; a l'oest Aguada i al sud amb el Añasco. Forma part de l'Àrea metropolitana de San Germán-Cabo Rojo. Va ser fundat el 22 de juny de 1772 per José de Quiñones qui va demanar permís, juntament amb 71 veïns, al governador Miguel de Muesas per fundar el poble i l'església.
El municipi està dividit en 13 barris: Aceitunas, Capá, Centro, Cerro Gordo, Cruz, Cuchillas, Marías, Naranjo, Plata, Pueblo Zona Rural, Pueblo Zona Urbana, Rocha i Voladoras.

## Galeria

* Moca Pueblo (2006)
* La Mansió Labadie (Palacete Los Moreau) va inspirar Enrique Laguerre per escriure La Llamarada.

## Referències

* 1 2 Grupo Editorial EPRL «Municipio de Moca» (en castellà). Enciclopedia de Puerto Rico. Fundación Puertoriqueña de las Humanidades, 09-09-2010 [Consulta: 30 juny 2015].
* ↑ «American FactFinder» (en anglès). Oficina del cens dels EUA. [Consulta: 30 juny 2015].

## Enllaços externs

* Directori de Municipis, Moca Arxivat 2015-07-02 a Wayback Machine. a la web oficial de l'Estat Lliure associat de Puerto Rico (castellà)
# Pabordia

Una pabordia és una administració depenent d'una catedral o d'un monestir que s'encarregava d'administrar un grup de béns i propietats.
En els grans monestirs, era una casa monàstica petita i equivalia a un títol inferior al de priorat. Alguns exemples són les pabordies de Castellterçol o les de Caselles, dependents del monestir de Santa Maria de l'Estany, i les pabordies d'Age (Cerdanya) i de Palau (Osona) del monestir de Ripoll.
A les catedrals es van crear pabordies al segle xii. Sovint eren dotze i tenien el nom de cadascun dels mesos de l'any. Cada paborde cobrava les rendes dels béns que li eren assignats i tenia l'obligació de mantenir els canonges durant el mes que li corresponia.

## Paborde de Tarragona

A l'Arquebisbat de Tarragona, el paborde era l'administrador general o prepòsit del capítol (arquebisbat). Era un canonge nomenat per l'arquebisbe per a representar-lo en la jurisdicció criminal o civil sobre els habitants d'una vila. Ell, a la vegada, nomenava el batlle. Els homes de Tarragona podien apel·lar directament a l'arquebisbe, però els de la Selva del Camp havien d'apel·lar primer al batlle, i aquest al paborde.
Quan un paborde havia determinat de venir a prendre possessió, ordenava al Batlle que fes pregonar l'acte per tots els llocs acostumats de la vila a fi que tothom comparegués al lloc fixat. El paborde, rebut per tota la congregació, exhibia l'escriptura credencial del seu càrrec canonical subscrita pel senyor arquebisbe, la qual era llegida en alta veu pel notari. El paborde jurava observar els privilegis i els costums de la vila. El batlle, els jurats i els consellers comunicals li juraven fidelitat i vassallatge en nom de tota la vila. Aquests juraments cerimoniosos es practicaven sobre els sagrats quatre evangelis i davant del notari que prenia acta.
Després de la possessió, teòrica o jurídica, es procedia a la presa de possessió pràctica o personal. Tota la comitiva del paborde i autoritats es traslladava a un lloc on el paborde feia llegir pel notari el document pel qual l'arquebisbe i el Capítol de l'església de Tarragona manaven als homes del lloc que donessin la possessió del lloc central al seu senyor. El paborde hi era introduït per la mà del batlle. Ordinàriament, a la primera festa que seguís, el Consell General de tota la vila ratificava l'acte de presa de possessió del paborde.
Algun paborde prengué possessió per mitjà de representant o de procurador seu. El cerimonial que s'observava en aquest cas era similar. El Consell General de tota la vila li exigia credencials de la seva procura, i la garantia dels furs vilatans.

## Referències

* 1 2 Glossari: Pabordia
* ↑ www.laselvadelcamp.org, Notes històriques Arxivat 2010-08-12 a Wayback Machine.